જૂના માર્કેટયાર્ડમાં લાખોની કિંમતના બારદાનના જથ્થામાં આગ લાગતાં બારદાનનો મોટો જથ્થો બળીને ખાખ થઈ ગયો હતો. લાખો બારદાન બારોબાર વેચી નાખવામાં આવ્યા હતા. બનાવ અંગે પોલીસે બે ગુના નોંધ્યા હતા અને મગન ઝાલાવડિયા તથા બે વેપારી સહિત સાત શખસોની ધરપકડ કરી હતી. 13 કરોડનો વીમો પકવવા માટેથી અમદાવાદ ગુજકોટના મેનેજર મનોજ ચત્રભૂજ બ્રહ્મભટ્ટે દિલ્હીમાં રહેતા વચેટિયા મહેશ તુલીને આંગડિયા મારફત રૂ.પ0 લાખ આપ્યાની વિગતો પ્રકાશમાં આવી હતી.